
DR 31.3.2014 25 

 
■1150 

Sungguhpun banyak bahagian telah disebutkan, saya rasa isu utama yang 
dibincangkan bukan sahaja oleh orang tempatan tetapi di peringkat antarabangsa iaitu 
berkaitan dengan MH370, saya tidak ingin menyentuhnya. Cuma hendak berdoa bahawa 
kita boleh dapat satu penyelesaian dan penutup yang seelok-eloknya.  

Tuan Yang di-Pertua, saya ingin memberikan perhatian kepada masalah 
sebahagian besar rakyat Malaysia khususnya dalam perkara ekonomi di mana tadi kita pun 
telah menyaksikan Yang Berhormat Timbalan Menteri Kewangan membentangkan Rang 
Undang-undang GST. Ini akan hanya menambahkan beban ke atas golongan yang tidak 
berada.  

Tuan Yang di-Pertua, di sini saya harap bahawa pihak kementerian melihat 
ancaman ekonomi. Salah satunya adalah datang daripada peningkatan hutang isi rumah 
yang mampu merosakkan Wawasan 2020 untuk mentransformasikan Malaysia sebagai 
sebuah negara maju. Tentu ada pihak tertentu yang rasa bahawa hutang peribadi isi rumah 
yang meningkat ini bukanlah satu ancaman yang begitu besar kalau dibandingkan dengan 
kualiti sistem pendidikan Malaysia yang kian merosot. Saya rasa kedua-dua ini merupakan 
ancaman yang sama-sama besar. Malah, seorang pakar ekonomi Bank Dunia, Dr. 
Frederico Gil Sander telah pun menyatakan bahawa kualiti sistem pendidikan Malaysia 
yang merosot ini adalah lebih membimbangkan berbanding dengan tahap hutang isi rumah 
yang meningkat.  

Saya rasa di sini, kami daripada Pakatan Rakyat kurang bersetuju kerana kalau 
kita lihat masalah hutang isi rumah telah meningkat daripada 81.8% KDNK pada tahun 
2012 kepada 86.8% KDNK pada tahun lepas iaitu yang kedua tinggi di Benua Asia. Saya 
rasa ini adalah sesuatu yang amat membimbangkan. Kami percaya bahawa ini harus 
diberikan perhatian oleh pihak kementerian dengan dasar-dasar yang konkrit bukan hanya 
dengan GST yang kami rasa hanya menambahkan beban ke atas golongan tidak berada.  

Hutang isi rumah yang tinggi jelas akan menurunkan kualiti kehidupan dan rekod 
sosial telah membuktikan bahawa kesannya, khususnya kepada pendidikan anak-anak 
yang akan menjadi mangsa pertama apabila kesempitan ekonomi melanda. Tambahan 
pula, pendapatan kita tidak meningkat dengan secukupnya untuk meningkatkan kualiti 
kehidupan dan rakyat kita tidak mempunyai pekerjaan yang mempunyai pendapatan yang 
makin menaik.  

Tuan Yang di-Pertua, kalau kita lihat untuk dekad terakhir ini, kesatuan-kesatuan 
buruh mendakwa sungguhpun produktiviti meningkat sebanyak 6.7% setiap tahun, upah 
nyata atau real wages hanya naik 2.6% setiap tahun. Keadaan dalam industri pembuatan 
adalah lebih mencemaskan apabila upah sebenar dalam industri berorientasikan eksport 
hanya meningkat 1.99%. Sementara industri berorientasikan tempatan meningkat 1.4% 
selepas 1997 dari ekstrak upah ataupun gaji sebenar. Peningkatan harga barangan seperti 
gula, petrol, tarif elektrik dan premium insurans motor oleh Kerajaan Persekutuan Barisan 
Nasional tahun lepas lagi membebankan atau menekankan hakikat bahawa gaji sebenar 
tidak dapat mengatasi kenaikan inflasi.  

Dalam aspek ini, kami mencadangkan bahawa gaji minimum dinaikkan kepada 
RM1,100 sebulan bersekali dengan tempoh tangguhan selama lima tahun untuk IKS 
ataupun SME yang dapat meningkatkan pendapatan rakyat Malaysia dan pada masa yang 
sama membantu pertubuhan ekonomi dengan melindungi IKS ataupun SME ini. Dasar gaji 
minimum sebanyak RM1,100 sebulan boleh diterima asalkan IKS tidak merangkumi 
pekerja-pekerja asing. Saya rasa kalau kita boleh berikan tempoh peralihan selama lima 
tahun, IKS mampu membayar gaji minimum tersebut kepada pekerja-pekerja tempatan.  

Tambahan pula, kita mendapat atau mengalami kerugian yang maha besar 
apabila pekerja asing menghantar kebanyakan gaji mereka balik ke negara asal mereka. 
Malah Yang Berhormat Timbalan Menteri sendiri pun maklum bahawa kita rugi kira-kira 
RM20 bilion dari segi tukaran wang asing yang telah dihantar balik ke negara asal oleh 
pekerja-pekerja asing. Oleh itu, majikan dan pekerja Malaysia harus dijaga dengan 
memastikan pekerja menikmati gaji minimum yang lebih tinggi iaitu RM1,100 dengan 
tempoh peralihan lima tahun untuk IKS dan ini membolehkan kita menjaga pekerja 
tempatan. Pada masa yang sama juga IKS-IKS tempatan. Saya rasa kita harus menjaga 
kepentingan rakyat Malaysia dan juga peniaga-peniaga kecil Malaysia.  

Di samping itu Tuan Yang di-Pertua, kalau kita lihat dalam aspek peningkatan 
hutang peribadi isi rumah. Ini saya rasa sesuatu bom jangka masa, time bomb kerana kalau 
ia meningkat sampai 100% KDNK, saya rasa ini menunjukkan bahawa kita telah menjadi 



#1150. Sungguhpun banyak bahagian telah disebutkan, saya rasa isu utama yang dibincangkan bukan sahaja oleh orang tempatan tetapi di peringkat antarabangsa iaitu berkaitan dengan MH370, saya tidak ingin menyentuhnya. Cuma hendak berdoa bahawa kita boleh dapat satu penyelesaian dan penutup yang seelok-eloknya. Tuan Yang di-Pertua, saya ingin memberikan perhatian kepada masalah sebahagian besar rakyat Malaysia khususnya dalam perkara ekonomi di mana tadi kita pun telah menyaksikan Yang Berhormat Timbalan Menteri Kewangan membentangkan Rang Undang-undang GST. Ini akan hanya menambahkan beban ke atas golongan yang tidak berada. Tuan Yang di-Pertua, di sini saya harap bahawa pihak kementerian melihat ancaman ekonomi. Salah satunya adalah datang daripada peningkatan hutang isi rumah yang mampu merosakkan Wawasan 2020 untuk mentransformasikan Malaysia sebagai sebuah negara maju. Tentu ada pihak tertentu yang rasa bahawa hutang peribadi isi rumah yang meningkat ini bukanlah satu ancaman yang begitu besar kalau dibandingkan dengan kualiti sistem pendidikan Malaysia yang kian merosot. Saya rasa kedua-dua ini merupakan ancaman yang sama-sama besar. Malah, seorang pakar ekonomi Bank Dunia, Dr. Frederico Gil Sander telah pun menyatakan bahawa kualiti sistem pendidikan Malaysia yang merosot ini adalah lebih membimbangkan berbanding dengan tahap hutang isi rumah yang meningkat. Saya rasa di sini, kami daripada Pakatan Rakyat kurang bersetuju kerana kalau kita lihat masalah hutang isi rumah telah meningkat daripada 81.8% KDNK pada tahun 2012 kepada 86.8% KDNK pada tahun lepas iaitu yang kedua tinggi di Benua Asia. Saya rasa ini adalah sesuatu yang amat membimbangkan. Kami percaya bahawa ini harus diberikan perhatian oleh pihak kementerian dengan dasar-dasar yang konkrit bukan hanya dengan GST yang kami rasa hanya menambahkan beban ke atas golongan tidak berada. Hutang isi rumah yang tinggi jelas akan menurunkan kualiti kehidupan dan rekod sosial telah membuktikan bahawa kesannya, khususnya kepada pendidikan anak-anak yang akan menjadi mangsa pertama apabila kesempitan ekonomi melanda. Tambahan pula, pendapatan kita tidak meningkat dengan secukupnya untuk meningkatkan kualiti kehidupan dan rakyat kita tidak mempunyai pekerjaan yang mempunyai pendapatan yang makin menaik. Tuan Yang di-Pertua, kalau kita lihat untuk dekad terakhir ini, kesatuan-kesatuan buruh mendakwa sungguhpun produktiviti meningkat sebanyak 6.7% setiap tahun, upah nyata atau real wages hanya naik 2.6% setiap tahun. Keadaan dalam industri pembuatan adalah lebih mencemaskan apabila upah sebenar dalam industri berorientasikan eksport hanya meningkat 1.99%. Sementara industri berorientasikan tempatan meningkat 1.4% selepas 1997 dari ekstrak upah ataupun gaji sebenar. Peningkatan harga barangan seperti gula, petrol, tarif elektrik dan premium insurans motor oleh Kerajaan Persekutuan Barisan Nasional tahun lepas lagi membebankan atau menekankan hakikat bahawa gaji sebenar tidak dapat mengatasi kenaikan inflasi. Dalam aspek ini, kami mencadangkan bahawa gaji minimum dinaikkan kepada RM1,100 sebulan bersekali dengan tempoh tangguhan selama lima tahun untuk IKS ataupun SME yang dapat meningkatkan pendapatan rakyat Malaysia dan pada masa yang sama membantu pertubuhan ekonomi dengan melindungi IKS ataupun SME ini. Dasar gaji minimum sebanyak RM1,100 sebulan boleh diterima asalkan IKS tidak merangkumi pekerja-pekerja asing. Saya rasa kalau kita boleh berikan tempoh peralihan selama lima tahun, IKS mampu membayar gaji minimum tersebut kepada pekerja-pekerja tempatan. Tambahan pula, kita mendapat atau mengalami kerugian yang maha besar apabila pekerja asing menghantar kebanyakan gaji mereka balik ke negara asal mereka. Malah Yang Berhormat Timbalan Menteri sendiri pun maklum bahawa kita rugi kira-kira RM20 bilion dari segi tukaran wang asing yang telah dihantar balik ke negara asal oleh pekerja-pekerja asing. Oleh itu, majikan dan pekerja Malaysia harus dijaga dengan memastikan pekerja menikmati gaji minimum yang lebih tinggi iaitu RM1,100 dengan tempoh peralihan lima tahun untuk IKS dan ini membolehkan kita menjaga pekerja tempatan. Pada masa yang sama juga IKS-IKS tempatan. Saya rasa kita harus menjaga kepentingan rakyat Malaysia dan juga peniaga-peniaga kecil Malaysia. Di samping itu Tuan Yang di-Pertua, kalau kita lihat dalam aspek peningkatan hutang peribadi isi rumah. Ini saya rasa sesuatu bom jangka masa, time bomb kerana kalau ia meningkat sampai 100% KDNK, saya rasa ini menunjukkan bahawa kita telah menjadi.